stanford-oval/wikipedia huggingface dataset:
Heikki Salmela
Ura

Salmela aloitti ravintola-alalla 15-vuotiaana keittiöharjoittelijana. Hän työskenteli myös putkiliike Raidassa ”juoksupoikana”.lähde? Vuonna 1966, ollessaan 19-vuotias, hän perusti Naantaliin ensimmäisen yrityksensä, kahvila-grillikioskin. Ensimmäisen Hesburgerin hän perusti Turkuun vuonna 1980. Salmela myi ketjun vuonna 1988, mutta osti sen takaisin vuonna 1991.
Salmela oli mukana talousvaikeuksista kärsineen Söder Airlines -yhtiön hallituksessa vuonna 2004, mutta jätti hallitustyöskentelyn, sillä hänellä ”ei ole ymmärrystä lentämisestä”. Salmela oli mukana myös turkulaisessa Caribia-kylpylässä, mutta myi kylpylän loppuvuodesta 2006 tanskalaiselle kiinteistösijoitusyhtiö Property Groupille. Salmela osti Turun keskustassa Aurajoen varrella sijaitsevan Marina-hotellin vuonna 2002.
Salmela on sanonut vuonna 2016, että sosiaaliturva heikentää työmotivaatiota, ja hänen mukaansa opiskelu 30-vuotiaaksi on hukkaan heitettyä aikaa. Hän on moittinut Ylen haastattelussa ”turhia ja tehottomia yksilöitä”.
Salmela on kertonut näkemyksiään muissa vuoden 2016 haastatteluissa. Hänen mukaansa vain puhdas markkinatalous voi nostaa Suomen suosta. Salmela ehdotti, että työsopimusten yleissitovuus puretaan ja palkat määrittäisi suoraviivainen kysynnän ja tarjonnan laki ja työehdot määritettäisiin työpaikkakohtaisesti. Hesburger on joutunut kannattavuusongelmiin Salmelan mukaan ainoastaan henkilöstökustannusten kasvun vuoksi. Lisäksi Salmela moitiskeli yritystukia ja muitakin tukia ja avustuksia.
Keväällä 2020 Salmela vaati hallitukselta koronavirusepidemian vuoksi yritysten pelastuspakettia. Salmelan mukaan valtion pitäisi ottaa 15–20 miljardia velkaa, jolla kuitataan kaikki yritysten tappiot, jotta ne voivat myöhemmin jatkaa toimintaansa normaalisti.
Kesäkuussa 2021 Salmela osti osan Alfa-tv:stä. Hän on myös jääkiekkoseura TuTo Hockeyn merkittäviä omistajia.
Yritys

Hesburger on Suomen Asiakastieto Oy:n antamien tietojen mukaan Suomen suurin hampurilaisketju sekä liikevaihdoltaan että toimipaikkojensa lukumäärältä. Nykyään Salmela on keskittynyt jätevesien puhdistamiseen Clewer-yhtiössä, jossa hän toimii hallituksen puheenjohtajana.lähde?
Perhe

Salmela avioitui vuonna 1966. Hänellä on vaimonsa Kirstin kanssa kaksi poikaa, Kari ja Marko, ja koko perhe työskentelee Hesburger-konsernissa. 1980-luvun lopussa Salmela on kertonut tulleensa uskoon. Heikki ja Kirsti Salmela ovat osallistuneet aktiivisesti kristilliseen toimintaan ja ovat olleet tukemassa useita eri kristillisiä tapahtumia kuten Joensuun Gospel-festivaaleja.
Arvopaperi-lehti arvioi vuonna 2021, että Salmelan ja tämän perheen kokonaan omistamien Hes-Pro- ja Burger-In-yhtiöiden kokonaisarvo olisi noin 109 miljoonaa euroa.
Vaalirahoitus

Heikki Salmela  on kerännyt Alexander Stubbille rahoitusta presidentinvaalissa 2024 yhdessä turkulaisen liikemiesten porukan kanssa. Aikaisemmin Salmela on tukenut Sauli Niinistöä yhteensä 20 000 eurolla sekä yksityishenkilönä että omistamansa kiinteistöyhtiön kautta. Vaalirahoitusta keräävää porukkaa on yhdistänyt yrittäjähenkisyys ja kokoomuslainen ideologia.
Aiheesta muualla

Hesburger
City-lehti 7/2002: Heikki Salmela - herra fastfood
Suomen Asiakastieto Oy, tietokanta
Turun Sanomien artikkeli, jossa Salmelan haastattelu kristillisistä arvoistaan
GDDR SDRAM

GDDR SDRAM on JEDECin standardoima SGRAM-muistityyppi, joka on tarkoitettu grafiikkaa käsitteleviin laitteisiin. Kaikkia GDDR-muistiin liittyviä ominaisuuksia ei ole standardoitu, vaan ne on jätetty valinnaisiksi ja siten eroavat eri valmistajien välillä. Eräät ajoitukseen ja kapasitanssiin liittyvät ominaisuudet eivät ole standardoituja.
Muistista käytettiin nimitystä DDR SGRAM kun ensimmäiset piirit julkaistiin vuonna 1998.
GDDR on korvannut aiempia muistityyppejä kuten VRAM ja WRAM. GDDR-standardit perustuvat DDR SDRAM -standardille. GDDR ja DDR voidaan luokitella eri tekniikoiksi. GDDR on pääasiassa optimoitu suuremmalle kaistanleveydelle, kun DDR priorisoi alhaista latenssia.
GDDR-standardista on useita versiota: GDDR5, GDDR6 ja GDDR7 ovat uusimmat versiot.
Karjalan tasavallan taidemuseo

Taidemuseo ulkoa.
Karjalan tasavallan taidemuseo (ven. Музей изобразительных искусств Республики Карелия, Muzei izobrazitelnyh iskusstv Respubliki Karelija) on  vuonna 1960 perustettu museo Petroskoissa Venäjällä.
Kirovin aukiolla sijaitseva uusklassistinen tiilirakennus on entinen Aunuksen kuvernementin miesten lukio, joka rakennettiin vuonna 1790. Vuonna 1785 Katariina II antoi Venäjän kaupunkien kehittämissuunnitelman, josta vastasi venäläinen arkkitehti ja kaupunkisuunnittelija Ivan Lem. Museo avattiin 20. lokakuuta vuonna 1960.
Museon ensimmäinen johtaja oli M. V. Popova. Museokokoelman muodostivat Karjalan kansallismuseosta siirretyt teokset. Museon kokoelmaa täydennettiin Venäläisen taidemuseon, Tretjakovin gallerian ja Eremitaašin teoksilla. Museon johtaja on Natalja Vavilova.
Yhteensä museon kokoelmassa on yli 16 000 taide-esinettä.
Museon tunnetuimpia taiteilijoita ovat Viktor Vasnetsov, Vasili Polenov, Ivan Šiškin, Ivan Aivazovski, Ilja Repin ja Isaak Levitan.
Vuonna 2019 museolle annettiin uusi varastotila, joka auttoi järjestämään uutta pysyvää interaktiivista Kalevalan universumi -näyttelyä Kalevalan kuvituksista.
Museon kokoelmat

Kokoelma 1600–1700 luvun ikoneja.
Käyttötaidekokoelma, joka sisältää kansallispukuja, kirjontaa, puunveistoa, puunmaalausta jne. Kokoelmaan kuuluu yli 2 000 teosta. Se sisältää kansantaiteilijoiden teoksia 1800-luvulta nykypäivään.
1700–1900-luvun alun venäläisen taiteen kokoelma (yli 600 esinettä). Teokset saatiin Eremitaašista, Venäläisestä museosta, Tretjakovin galleriasta pääosin 1960-luvun alussa.
1900-luvun isänmaallisen taiteen kokoelma. Noin 4 000 teosta.
1900-luvun Karjalan taiteen kokoelma.
Kalevala-kokoelma, noin 700 esinettä.
Hollantilaisten vanhojen mestarien kokoelma. Teokset saatiin Karjalan tasavallan kansallismuseosta vuonna 1960.
Jeb Bush

| Jeb Bush |
| --- | --- |
 Bush vuonna 2015.
Floridan 43. kuvernööri
 5. tammikuuta 1999 – 2. tammikuuta 2007  
Varakuvernööri:  Frank Brogan Toni Jennings
Edeltäjä:  Buddy MacKay
Seuraaja:  Charlie Crist
Henkilötiedot
Syntynyt: 11. helmikuuta 1953 (ikä 71) Midland, Texas, Yhdysvallat
Ammatti:  pankkiiri kiinteistönvälittäjä
Puoliso:  Columba Bush
Tiedot
Puolue:  republikaanit
Uskonto:  katolisuus (ennen episkopaali)
 Nimikirjoitus
Aiheesta muualla
www.jeb2016.com
John Ellis ”Jeb” Bush (s. 11. helmikuuta 1953) on Floridan entinen republikaaninen kuvernööri. Jeb Bush on presidentti George H. W. Bushin poika ja presidentti George W. Bushin veli.
Elämäkerta

Jeb Bush syntyi Texasin Midlandissa, mutta muutti perheensä mukana kuusivuotiaana Houstoniin. Hän kävi sisäoppilaitoksen Massachusettsissa veljensä tavoin. Seitsemäntoistavuotiaana hän lähti Leóniin Meksikoon opettamaan englannin kieltä. Yliopistollisen tutkintonsa hän suoritti University of Texas at Austinissa pääaineenaan Latinalaisen Amerikan tutkimus. Valmistumisensa jälkeen hän meni töihin Texas Commerce Bankin kansainväliselle osastolle. Sieltä hän siirtyi 1977 Venezuelan pääkaupunkiin Caracasiin harjoittamaan pankkiiritoimintaa.
Bush palasi Yhdysvaltoihin, sillä hän halusi työskennellä isänsä tukijoukoissa tämän valitsemiseksi republikaanisen puolueen presidenttiehdokkaaksi. Ronald Reagan voitti, ja George H.W. Bushista tuli kahdeksaksi vuodeksi varapresidentti. Reaganin kausien jälkeen George H.W. Bush oli yhden kauden Yhdysvaltain presidenttinä vuosina 1989–1993 ennen Bill Clintonia. Jeb Bush puolestaan siirtyi Miamiin Floridaan, jossa teki menestyvää tietokonebisnestä kuubalaisen emigrantin Armando Codinan kanssa.
Floridan kuvernööriksi Bush pyrki ensimmäisen kerran vuonna 1994, mutta hävisi vaalin demokraattien ehdokkaalle, saaden 49 prosenttia äänistä. Vuonna 1998 hän onnistui voittamaan vaalit ja hänet valittiin uudelleen vuonna 2002. Hänen vaikutusvaltansa ja suosionsa etenkin amerikankuubalaisten keskuudessa myös auttoi hänen veljeään George W. Bushia tämän voittaessa kiistellyt vuoden 2000 presidentinvaalit sekä Floridan osalta selkeässä voitossa vuoden 2004 vaaleissa.
Bush oli Yhdysvaltain vuoden 2016 presidentinvaaleissa republikaanien esivaaleissa ehdokkaana, mutta luopui helmikuussa 2016 kisasta kolmannen esivaalin jälkeen.
Jeb Bush ja Columba Garnica Gallo menivät naimisiin 23. helmikuuta 1974 ja parilla on kolme aikuista lasta, joista George P. Bush on myös aloittelemassa poliittista uraansa Texasin osavaltion tehtävissä.
Aiheesta muualla

Kuvia tai muita tiedostoja aiheesta Jeb Bush Wikimedia Commonsissa
JEDEC

| JEDEC Solid State Technology Association> Joint Electron Device Engineering Council |
| --- | --- |
Perustettu:  1958
Toimiala:  Kansainvälinen standardisointi
Toiminta-alue:  Maailmanlaajuinen
Aiheesta muualla
Sivusto
Infobox OKNimi-testi OK: 
JEDEC Solid State Technology Association (ent. Joint Electron Device Engineering Council) (lyh. JEDEC) on puolijohdevalmistajien standardointiorganisaatio. Organisaatio sijaitsee Yhdysvalloissa.
JEDEC on perustettu vuonna 1958. Se on ANSIn akkreditoima.
Standardit

JEDEC-standardoituja ovat muun muassa DDR3- ja DDR4 SDRAM -muistit.
Jäsenet

JEDECin jäsenet ovat puolijohdevalmistajia ja -suunnittelijoita (engl. fabless semiconductor company valmistajat).
Aiheesta muualla

Viralliset kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:JEDEC
Käännös suomeksi
Iso Paja

| Iso Paja |
| --- | --- |
 Iso Paja Pasilankadulta kuvattuna. Taustalla Pasilan linkkitorni.
Osoite:  Radiokatu 3
Sijainti:   Helsinki, Suomi
Koordinaatit:  60°12′12.2″N, 24°55′30.0″E
Valmistumisvuosi:  1993
Suunnittelija:  Ilmo Valjakka
Omistaja:  Yleisradion eläkesäätiö
Käyttäjä:  VR-Yhtymä
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Iso Paja (ruots. Stora smedjan) on Helsingin Länsi-Pasilassa sijaitseva toimitalo. Rakennus tunnettiin Yleisradion Pasilan alueen päärakennuksena. Rakennus valmistui vuonna 1993. Sen on suunnitellut Ilmo Valjakka. Ylen Eläkesäätiö vuokrasi Ison Pajan VR Groupille vuonna 2016. Rakennus remontoitiin VR:n pääkonttoriksi vuoden 2017 aikana.
Valmistuessaan vuonna 1993 rakennus yhdisti muut Pasilan radio- ja televisiokeskuksen rakennukset, kuten Radiotalon (nyk. Mediatalo), Studiotalon ja Toimitustalon (nyk. Luovan talon), yhdeksi kokonaisuudeksi. Ylen pääkonttoritoiminnot siirtyivät Isoon Pajaan Kesäkadun rakennuksesta. Yleisradion vaalivalvojaiset lähetettiin Isosta Pajasta vaali-iltaisin presidentinvaaleista 1994 lähtien europarlamenttivaaleihin 2009 saakka. Yleisradio myi Ison Pajan Yleisradion eläkesäätiölle loppuvuodesta 2016.
Yle muutti pois Isosta Pajasta maaliskuussa 2017. Ylen uusi pääsisäänkäynti sijaitsee Mediatalossa. VR Group siirsi pääkonttorinsa Isoon Pajaan toukokuun 2018 alussa.
Hyvinkään taidemuseo

| Hyvinkään taidemuseo |
| --- | --- |
 Hyvinkään taidemuseo elokuussa 2012.
Tyyppi:  taidemuseo
Sijainti:  Hämeenkatu 3 D, 05800 Hyvinkää
Perustettu:  1982
Ylläpitäjä:  Hyvinkään kaupunki
Johtaja:  Tuomas Ravea 
Kotisivut:  www.hyvinkaa.fi/hyvinkaan-taidemuseo/
Koordinaatit:  60.6310°N, 24.8610°E
 fiHyvinkään taidemuseo 
      
Hyvinkään taidemuseo on Hyvinkään ydinkeskustassa sijaitseva taidetta esittelevä museo. Museon tilat sijaitsevat Jussintorin liiketalon toisessa kerroksessa, johon museo on perustettu vuonna 1982. Rakennuksen suunnittelivat Raimo ja Ilmo Valjakka. Vuonna 2015 taidemuseossa kirjattiin 15 349 museokäyntiä, joista enemmistö (13 345 kpl) oli ilmaiskäyntejä ja vähemmistö (2 002 kpl) maksettuja käyntejä.
Taidemuseon rakennus.
Museo esittelee lähinnä suomalaista taidetta sekä hyvinkääläisten maalareiden, kuten Tyko Sallisen ja Helene Schjerfbeckin, teoksia. Taidemuseoon on talletettu yksityiskokoelmista kaksi Helene Schjerfbeckin teosta: Marianne Ruovedellä (1926) ja Asemapäällikön tytär (1918-1923). Omiin kokoelmiin kuuluvat Tyttö (1875) sekä öljymaalaus Kaksi hahmoa (1943).
Pysyvänä taidenäyttelynä museossa on Yrjö Saarisen sekä Kaapo Wirtasen maalauksia ja muita teoksia esittelevä toiminnallinen Taidelabra-näyttelytila. Lisäksi museossa on vaihtuva näyttely, joka vaihtuu kolme kertaa vuodessa.
Vuonna 2022 Hyvinkään kaupunginmuseo muutti samoihin tiloihin Jussintorille. Ne muodostavat yhdessä Museokeskus Taikan.
Cookinkerttunen

| Cookinkerttunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttuset Acrocephalidae
Suku::  Ruokokerttuset Acrocephalus
Laji::  kerearako
Kaksiosainen nimi
 Acrocephalus kerearako  (Holyoak, 1974) 
Katso myös
   Cookinkerttunen Wikispeciesissä   Cookinkerttunen Commonsissa 
Infobox OKNimi-testi OKVirheellinen IUCN-arvo: 
Cookinkerttunen (Acrocephalus kerearako) on Cookinsaarten kotoperäinen varpuslintu. Sen elinympäristö käsittää Mangaian (nimialalaji kerearako) ja Mitiaron (alalaji kaoko). D.T. Holyoak kuvaili lajin holotyypin Mangaialta 1974.
Gus Poyet

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Gustavo Augusto Poyet Domínguez
Syntymäaika: 15. marraskuuta 1967 (ikä 56)
Syntymäpaikka: Montevideo, Uruguay
Pelipaikka: keskikenttäpelaaja
Pituus: 188 senttimetriä
Seura
Seura: –
Tehtävä: päävalmentaja
Seurat
| Vuodet | Seura | O | (M) |
| 1988–1989 |  Grenoble Foot | 37 | (8) |
| 1989–1990 |  River Plate Montevideo | 78 | (28) |
| 1990–1997 |  Real Zaragoza | 239 | (63) |
| 1997–2001 |  Chelsea | 105 | (36) |
| 2001–2004 |  Tottenham Hotspur | 82 | (18) |
Maajoukkue
| 1993–2000 |  Uruguay | 26 | (3) |
Valmennusura
2006:  Swindon Town (apuv.)
2006–2007:  Leeds United (apuv.)
2007–2008:  Tottenham Hotspur (apuv.)
2009–2013:  Brighton & Hove Albion
2013–2015:  Sunderland
2015–2016:  AEK Ateena
2016:  Real Betis
2016–2017:  Shanghai Shenhua
2018:  Girondins Bordeaux
2021:  Universidad Católica
2022–2024:  Kreikka
 Seurajoukkueuran tilastot kattavat vain kansalliset sarjat.
Gus Poyet (s. 15. marraskuuta 1967) on uruguaylainen jalkapallovalmentaja ja entinen keskikenttäpelaaja. Hän on toiminut viimeksi Kreikan jalkapallomaajoukkueen päävalmentajana.
Ura pelaajana

Montevideossa syntynyt Poyet aloitti jalkapalloilijan uransa Euroopassa ranskalaisen Grenoble Footin riveissä vuonna 1988. Hän pelasi seurassa yhden kauden, kunnes siirtyi Uruguayn Primera Divisióniin River Plate Montevideoon. Hän pelasi seurassa vuosina 1989–90 lähes 80 ottelua ja tehtaili kunnioitettavat 28 maalia. Euroopan kentille Poyet palasi vuonna 1990, kun espanjalaisseura Real Zaragoza hankki hänet riveihinsä. Zaragozassa Poyet pelasi menestyksekkäät seitsemän kautta voittaen Copa del Reyn 1994 ja Cup-voittajien Cupin 1995. Kaikkiaan Poyet urakoi seitsemän kauden aikana 239 liigaottelua, joissa tehtaili 63 maalia.
Kesällä 1997 Poyet siirtyi ilmaisella siirrolla Englannin Valioliigaan Chelsean joukkueeseen. Debyyttikausi meni pitkälti toipuessa polvivammasta, mutta hän kuntoutui kevääksi ja oli mukana Cup-voittajien Cupin loppuottelussa, jossa Chelsea kukisti VfB Stuttgartin. Kaudella 1998/99 Poyet pelasi loistavasti ja auttoi 14 liigamaalillaan Chelsean Valioliigan kolmanneksi. Kaudella 1999/2000 Poyet oli maaleillaan johdattamassa lontoolaiset FA Cupin mestaruuteen ja Mestarien liigan puolivälieriin.
Poyet'n ura Chelseassa päättyi Claudio Ranierin tuloon päävalmentajaksi. Uruguaylainen ei kuulunut uuden valmentajan suunnitelmiin ja toukokuussa 2001 hän siirtyi Tottenhamiin. Poyet edusti Spursia kolme kautta, mutta loukkaantumiset vaivasivat hänen uransa viimeisiä vuosia. Hän lopetti pelaajauransa Spursissa vuonna 2004.
Maajoukkuetasolla Poyet debytoi Uruguayn paidassa heinäkuussa 1993.  Hän edusti maata kaikkiaan 26 A-maaottelussa vuosina 1993–2000. Poyet juhli Copa Américan mestaruutta vuonna 1995 ja hänet valittiin turnauksen parhaaksi pelaajaksi.
Ura pelaajana > Meriitit pelaajana

Cup-voittajien Cup (2): 1995, 1998
UEFA Super Cup: 1998
Copa del Rey: 1994
FA Cup: 2000
Copa América: 1995
Ura valmentajana > Saavutukset valmentajana

Chilen supercup: 2020
Englannin ykkösliiga: 2011
Englannin ykkösliigan paras valmentaja: 2011
Englannin liigacup: 2008 (apuv.)
Perhe

Poyet on naimisissa Madelon Gonzálezin kanssa ja heillä on kaksi poikaa Matias (s. 1993) ja Diego (s. 1995). Diego on seurannut isänsä jalanjäljissä jalkapallouralle. Poyetin isä Washington (1939–2007) oli menestynyt koripalloilija ja Uruguayn koripallomaajoukkueen kapteeni. Hän pelasi olympialaisissa 1960 ja 1964.
Kiviä taskussa

Kiviä taskussa (Stones in His Pockets) on Marie Jonesin kirjoittama tragikoominen näytelmä.
Näytelmä sai ensi-iltansa vuonna 1996 Dublinissa. Teoksessa on alun perin 15 roolia. Näytelmän keskeinen idea on, että kaksi näyttelijää tekee useita rooleja.
Näytelmä kertoo irlantilaiskylästä, jossa kuvataan Hollywood-elokuvaa. Nummilla kohtaavat elokuvatähdet, taustajoukot ja paikalliset, jotka työskentelevät elokuvassa avustajina. 35-vuotiaat luuserit Charlie ja Jake menevät kuvauksiin avustajiksi ja joutuvatkin tekemään aivan muuta kuin etukäteen aavistavat. Kuvausten tiimellyksessä sattuu tragedia.
Jukka Kajavan mukaan näytelmässä on kysymys irlantilaisesta ylpeydestä ja patrioottisuudesta; marttyyristä; ja pienistä ihmisistä, joiden elämää ja arvoja suurten mahti ei kunnioita.
Pentti Kotkaniemi ohjasi Helsingin kaupunginteatterille sovituksen, jossa näyttelevät Martti Suosalo ja Mika Nuojua. Se sai ensi-iltansa 24.10.2002. Vuoden 2017 syyskuun loppuun mennessä sen oli nähnyt 233 032 katsojaa. Vuoteen 2023 mennessä sitä oli esitetty noin 870 kertaa ja esitykset jatkuivat edelleen. Se on pisimpään yhtäjaksoisesti esitetty näytelmä Suomen historiassa.
Käärmekaula

| Käärmekaula |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Suliformes
Heimo::  Käärmekaulat Anhingidae
Suku::  Käärmekaulat Anhinga
Laji::  melanogaster
Kaksiosainen nimi
 Anhinga melanogaster  Pennant, 1760 
Katso myös
   Käärmekaula Wikispeciesissä   Käärmekaula Commonsissa 
Infobox OKNimi-testi OKVirheellinen IUCN-arvo: 
Käärmekaula (Anhinga melanogaster) on trooppisilla valtamerillä elävä lintulaji. Lajista tunnetaan neljä alalajia. Nimialalaji melanogaster elää eteläisessä Aasiassa Pakistanista ja Intiasta Filippiineille ja Indonesiaan, alalaji rufa Saharan etelänpuoleisessa Afrikassa ja Lähi-idässä, alalaji vulsini Madagaskarilla, ja alalaji novaehollandiae Uudessa-Guineassa ja Australiassa. Thomas Pennant kuvaili lajin holotyypin Ceylonista ja Jaavalta vuonna 1760.
Brahma

Brahmaa esittävä veistos 1100-luvulta Chennakesavan temppelissä Intian Karnatakassa
Brahmā (sanskritiksi ब्रह्मा, Brahmā) on hindulaisuuden kolmiyhteisen jumaluuden eli Trimūrtin luojajumala; kaksi muuta jumalaa ovat Vishnu ja Shiva. Brahmā on liitetty Veda-kirjoissa esiintyvään Prajāpati-jumalaan. Hän esiintyy usein kumppaninsa Sarasvatīn tai Savitrin kanssa.
Brahmā oli ajanlaskun alun aikaan yksi tärkeimmistä hindulaisista jumalista, mutta myöhemmin 600-luvulle mennessä häntä ei enää pidetty ylijumalana Shivan ja Vishnun suosion kasvaessa. Nykyään vain harvat temppelit on omistettu Brahmālle, eikä yksikään hindulainen lahko palvo yksinomaan häntä. Tästä huolimatta oppi kolminaisuudesta on ollut merkittävässä asemassa esimerkiksi kirjallisuudessa ja taiteessa.
Brahmā esitetään joskus nelikasvoisena ja -kätisenä; käsissään hänellä on kirja, kulho almuja varten, jousi ja rukoushelminauha. Luku neljä on symbolinen ja kuvastaa esimerkiksi neljää ilmansuuntaa, neljää varnaa, neljää Veda-kirjaa ja niin edelleen. Brahmān ratsu on hanhi.
Aiheesta muualla

Kuvia tai muita tiedostoja aiheesta Brahma Wikimedia Commonsissa
Miespuoliset: Trimurti (Brahma | Vishnu | Shiva) | Rama | Krishna | Ganesha | Indra | Hanuman | Surya | Lakshmana
Naispuoliset:  Tridevi (Sarasvati | Lakshmi | Parvati) | Gayatri |   Durga | Devi | Sita | Radha | Kali | Shakti | (muita)
Steve McClaren

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Stephen McClaren
Syntymäaika: 3. toukokuuta 1961 (ikä 63)
Syntymäpaikka: Fulford, Englanti
Pituus: 170 senttimetriä
Seura
Seura:  Jamaika
Tehtävä: päävalmentaja
Seurat
| Vuodet | Seura | O | (M) |
| 1979–1985 |  Hull City | 178 | (16) |
| 1985–1988 |  Derby County | 25 | (0) |
| 1987 | →  Lincoln City | 8 | (0) |
| 1988–1989 |  Bristol City | 61 | (2) |
| 1989–1992 |  Oxford United | 33 | (0) |
Valmennusura
1995–1999:  Derby County (apuv.)
1999–2001:  Manchester United (apuv.)
2001–2006:  Middlesbrough
2006–2007:  Englanti
2008–2010:  Twente
2010–2011:  VfL Wolfsburg
2011:  Nottingham Forest
2012–2013:  Twente
2013–2015:  Derby County
2015–2016:  Newcastle United
2016–2017:  Derby County
2018–2019:  Queens Park Rangers
2022–2024:  Manchester United (apuv.)
2024–:  Jamaika
 Seurajoukkueuran tilastot kattavat vain kansalliset sarjat.
Steve McClaren (s. 3. toukokuuta 1961 Fulford, York) on englantilainen jalkapallovalmentaja ja entinen pelaaja. Heinäkuusta 2024 lähtien hän on toiminut Jamaikan jalkapallomaajoukkueen päävalmentajana.
Ura pelaajana

Peliurallaan McClaren pelasi keskikentällä viettäen suurimman osan urastaan alemmissa divisioonissa. Hän pelasi urallaan Hull Cityssä (1979–1985), Derby Countyssä (1985–1988), mistä oli hetken aikaa lainassa Lincoln Cityssä, Bristol Cityssä (1988–1989) ja Oxford Unitedissa (1989–1992).
McClaren joutui lopettamaan uransa 31-vuotiaana loukkaantumisen vuoksi.
Meriitit valmentajana

UEFA Cupin hopeaa 2006
Alankomaiden mestaruus: 2010
KNVB Cupin hopeaa: 2009
Englannin Liigacup: 2004
Aiheesta muualla

BBC News: The making of an England manager
| 0 | 1 | 2 | 3 |
| --- | --- | --- | --- |
|   | Edeltäjä: Louis van Gaal | Alankomaiden vuoden valmentaja 2010 | Seuraaja: Michel Preud'homme |
| 0 | 1 | 2 | 3 |
| --- | --- | --- | --- |
|   | Edeltäjä: Terry Venables | Middlesbrough'n päävalmentaja 2001–2006 | Seuraaja: Gareth Southgate |
| 0 | 1 | 2 | 3 |
| --- | --- | --- | --- |
|   | Edeltäjä: Sven-Göran Eriksson | Englannin päävalmentaja 2006–2007 | Seuraaja: Fabio Capello |
| 0 | 1 | 2 | 3 |
| --- | --- | --- | --- |
|   | Edeltäjä: Fred Rutten   Co Adriaanse | FC Twenten päävalmentaja 2008–2010   1/2012 – 2/2013 | Seuraaja: Michel Preud'homme   Alfred Schreuder |
| 0 | 1 | 2 | 3 |
| --- | --- | --- | --- |
|   | Edeltäjä: Lorenz-Günther Köstner | VfL Wolfsburgin päävalmentaja 2010 – 2/2011 | Seuraaja: Pierre Littbarski |
| 0 | 1 | 2 | 3 |
| --- | --- | --- | --- |
|   | Edeltäjä: Billy Davies | Nottingham Forestin päävalmentaja 6–10/2011 | Seuraaja: Steve Cotterill |
| 0 | 1 | 2 | 3 |
| --- | --- | --- | --- |
|   | Edeltäjä: Nigel Clough Nigel Pearson | Derby Countyn päävalmentaja 10/2013 – 2015  10/2016 – 3/2017 | Seuraaja: Paul Clement Gary Rowett |
| 0 | 1 | 2 | 3 |
| --- | --- | --- | --- |
|   | Edeltäjä: John Carver | Newcastle Unitedin päävalmentaja 2015 – 3/2016 | Seuraaja: Rafael Benítez |
| 0 | 1 | 2 | 3 |
| --- | --- | --- | --- |
|   | Edeltäjä: Ian Holloway | Queens Park Rangersin päävalmentaja 2018–4/2019 | Seuraaja: Mark Warburton |
| 0 | 1 | 2 | 3 |
| --- | --- | --- | --- |
|   | Edeltäjä: Heimir Hallgrímsson | Jamaikan jalkapallomaajoukkueen päävalmentaja 7/2024– | Seuraaja: – |
Englannin jalkapallomaajoukkueen päävalmentajat
Winterbottom (1946–62) • Ramsey (1963–74) • Mercer (1974) • Revie (1974–77) • Greenwood (1977–82) • Robson (1982–90)  • G. Taylor (1990–93) • Venables (1994–96) • Hoddle (1996–99) • Keegan (1999–2000) • Wilkinson (väliaikainen) (2000) • P. Taylor (väliaikainen) (2000) • Eriksson (2001–06) • McClaren (2006–07) • Capello (2007–12) • Pearce (väliaikainen) (2012) • Hodgson (2012-16) • Allardyce (2016) • Southgate (2016–)